ମମତା ମୋଦିଙ୍କୁ ବାତ୍ୟାର କ୍ଷୟକ୍ଷତି ବାବଦରେ ଏକ ଫାଇଲ୍ ଧରେଇଦେଇ ଚାଲିଯାଇଥିଲେ । ବାତ୍ୟା ପରେ ବେଙ୍ଗଲବାସୀଙ୍କୁ ସାହାଯ୍ୟ କରିବାକୁ ଆସିଥିବା PMଙ୍କ ସହ ଏମିତି ଆଚରଣ ଯନ୍ତ୍ରଣାଦାୟକ ବୋଲି କହିଛନ୍ତି ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ ।
ମମତା ବାନାର୍ଜୀ ଓ (ଡାହାଣ) ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦି (ଫାଇଲ୍ ଫଟୋ)
Share this:
କୋଲକାତାଃ ପଶ୍ଚିମ ବଙ୍ଗର ମୁଖ୍ୟ ମନ୍ତ୍ରୀ ମମତା ବାନାର୍ଜୀ ୟାସ୍ ବାତ୍ୟା (Cyclone Yaas) ତାଙ୍କ ରାଜ୍ୟରେ କରିଥିବା ବିନାଶ ଲୀଳାର ସମୀକ୍ଷା କରିବାକୁ ପହଞ୍ଚିଥିବା ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦିଙ୍କ (Prime Minister Narendra Modi) ବୈଠକରେ ଉପସ୍ଥିତ ରହିଲେ ନାହିଁ । ପଶ୍ଚିମ ବଙ୍ଗର ମୁଖ୍ୟ ଶାସନ ସଚିବ ଓ ଅନ୍ୟ ବରିଷ୍ଠ ଅଧିକାରୀମାନେ ବି ମୋଦିଙ୍କ ସମୀକ୍ଷା ବୈଠକରେ ଉପସ୍ଥିତ ରହି ନ ଥିଲେ ।
ମମତା ବାନାର୍ଜୀ (Mamata Banerjee) ସେହି ବୈଠକ ସ୍ଥଳରେ ପହଞ୍ଚି ମାତ୍ର ୧୫ ମିନିଟ୍ ରହି ମୋଦିଙ୍କୁ ବାତ୍ୟାର କ୍ଷୟକ୍ଷତି ବାବଦରେ ଏକ ଫାଇଲ୍ ଧରେଇଦେଇ ସେଠାରୁ ଚାଲିଯାଇଥିଲେ ବୋଲି କୁହାଯାଉଛି । ଶୁକ୍ରବାର ଦିନର ଏହି ସଂକ୍ଷିପ୍ତ ସାକ୍ଷାତ ସମୟରେ ମମତା କେନ୍ଦ୍ର ସରକାରଙ୍କ ଠାରୁ ପଶ୍ଚିମ ବଙ୍ଗରେ ବାତ୍ୟା-ପରବର୍ତ୍ତୀ ପୁନର୍ଗଠନ ପାଇଁ ୨୦,୦୦୦ କୋଟି ଟଙ୍କାର ଏକ ରିଲିଫ୍ ପ୍ୟାକେଜ୍ ମାଗିଥିଲେ । ସେହି ବୈଠକ ପୂର୍ବରୁ ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦି ଆକାଶ ମାର୍ଗରେ ଓଡ଼ିଶା ଓ ପଶ୍ଚିମ ବଙ୍ଗରେ ବାତ୍ୟା ରଚିଥିବା ବିନାଶ ଲୀଳା ବୁଲି ଦେଖିଥିଲେ । ଭୁବନେଶ୍ୱରରେ ସେ କରିଥିବା ସମୀକ୍ଷା ବୈଠକରେ ଓଡ଼ିଶାର ମୁଖ୍ୟ ମନ୍ତ୍ରୀ ନବୀନ ପଟ୍ଟନାୟକ ଉପସ୍ଥିତ ଥିଲେ ।
ପଶ୍ଚିମ ବଙ୍ଗରେ ପ୍ରଧାନ ମନ୍ତ୍ରୀଙ୍କ ସମୀକ୍ଷା ବୈଠକରେ ମମତା ବାନାର୍ଜୀ ଯୋଗ ଦେଇ ନ ଥିବା ବେଳେ ସେଥିରେ ରାଜ୍ୟପାଳ ଜଗଦୀପ ଧନଖଡ଼, ବିଜେପି ନେତା ଶୁଭେନ୍ଦୁ ଆଦିକାରୀ, ରାଜ୍ୟ ଜଳସେଚନ ମନ୍ତ୍ରୀ ସୋମନ୍ ମହାପାତ୍ର ଓ କେତେକ ଅଧିକାରୀ ଯୋଗ ଦେଇଥିଲେ । ମମତା ବାନାର୍ଜୀଙ୍କର ପ୍ରଧାନ ମନ୍ତ୍ରୀଙ୍କ ପ୍ରତି ଏମିତି ବ୍ୟବହାରକୁ ନେଇ ଦେଶ ସାରା ଖୁବ୍ ଚର୍ଚ୍ଚା ହୋଇଥିଲା ।
"ମୁଁ ପ୍ରଧାନ ମନ୍ତ୍ରୀ ମୋଦି ଆହ୍ୱାନ କରିଥିବା ସମୀକ୍ଷା ବୈଠକରେ ଯୋଗ ଦେଇ ପାରିବି ନାହିଁ । କଲାଇକୁଣ୍ଡା ପହଞ୍ଚିବାକୁ ମୋତେ ୪୫ ମିନିଟ୍ ଲାଗିବ । ମୁଁ ଏକ ରିପୋର୍ଟ ପ୍ରସ୍ତୁତ କରିଛି । ସେଥିରେ ବାତ୍ୟାରେ ହୋଇଥିବା କ୍ଷୟକ୍ଷତି ବିଷୟରେ ଉଲ୍ଲେଖ କରାଯାଇଛି । ମୁଁ ପି.ଏମ୍. ମୋଦିଙ୍କ ନିକଟରେ ସେହି ରିପୋର୍ଟ ଦାଖଲ କରିବି," ୨୪-ପରଗନା ଜିଲ୍ଲାରେ ସାମ୍ବାଦିକମାନଙ୍କ ସହ କଥାବାର୍ତ୍ତା କରି ମମତା ବାନାର୍ଜୀ କହିଥିଲେ ।
"ଜନ ସେବାର ସଂକଳ୍ପ ଓ ସାମ୍ବିଧାନିକ କର୍ତ୍ତବ୍ୟଠାରୁ ରାଜନୈତିକ ପାର୍ଥକ୍ୟକୁ ଅଧିକ ଗୁରୁତ୍ୱ ମିଳିବାର ଏହା ଏକ ଦୁର୍ଭାଗ୍ୟଜନକ ଉଦାହରଣ, ଯାହା ଭାରତୀୟ ସଙ୍ଘୀୟ ବ୍ୟବସ୍ଥାର ମୌଳିକ ଆତ୍ମାକୁ ମଧ୍ୟ କ୍ଷତି ପହଞ୍ଚାଉଛି," କହିଥିଲେ ରାଜନାଥ ସିଂ ।
ପ୍ରଧାନ ମନ୍ତ୍ରୀଙ୍କ କାର୍ଯ୍ୟାଳୟରୁ ଜାରି ହୋଇଥିବା ବିଜ୍ଞପ୍ତିରେ କୁହାଯାଇଛି ଯେ ୟାସ୍ ବାତ୍ୟାର କ୍ଷୟକ୍ଷତିର ପୁନରୁଦ୍ଧାର ପାଇଁ ୧,୦୦୦ କୋଟି ଟଙ୍କା ମଞ୍ଜୁର କରାଯାଇଛି । ସେଥିରୁ ୫୦୦ କୋଟି ଟଙ୍କାର ସହାୟତା ଓଡି଼ଶାକୁ ଦିଆଯାଇଛି ଓ ବାକି ୫୦୦ କୋଟି ଟଙ୍କା ପଶ୍ଚିମ ବଙ୍ଗ ଓ ଝାଡ଼ଖଣ୍ଡକୁ ଦିଆଯାଇଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
